ფაბერჟეს მუზეუმი
ფაბერჟეს მუზეუმი რუს. Музей Фаберже - კერძო მუზეუმი პეტერბურგში, მდებარეობს ნარიშკინ-შუვალოვის სასახლეში. ფლობს XIX-XX საუკუნეების რუსული სამკაულების და დეკორატიული და გამოყენებითი ხელოვნების უბადლო კოლექციას. მუზეუმის კოლექციაში ყველაზე ძვირფასი და ცნობილი ნივთებია კარლ გუსტავოვიჩ ფაბერჟეს ფირმის მიერ შექმნილი 9 სააღდგომო კვერცხი. მუზეუმის კოლექცია მოიცავს იმპერიული კვერცხების პირველ და ბოლო კვერცხებს. მუზეუმის საზეიმოდ გაიხსნა 2013 წლის 19 ნოემბერს. მუზეუმმა ფართო კარი დამთვალიერებლებისთვის 2014 წლის აპრილში გააღო. მუზეუმი ღიაა კვირაში შვიდი დღე 10:00 საათიდან 20:45 საათამდე. მუზეუმის დამფუძნებელი ორგანიზაციაა «Связь времён» კულტურულ -ისტორიული ფონდი, რომელიც შეიქმნა 2004 წელს ცნობილი რუსი ბიზნესმენის ვიქტორ ვექსელბერგის მიერ. მუზეუმის დირექტორი - ვლადიმერ ვორონჩენკო. მუზეუმი შეიქმნა რუსული ხელოვნების შედევრების შეგროვების, გამოფენისა და პოპულარიზაციისთვის. მუზეუმის მიზანია არა მოგების მიღება, არამედ რუსებისთვის რუსული ხელოვნების დაკარგული შედევრების დაბრუნება. მუზეუმი ასევე მუშაობს როგორც კულტურული, საგანმანათლებლო და სამეცნიერო ცენტრი, რეგულარულად აწყობს ღონისძიებებს, რომლებიც მიზნად ისახავს პეტერბურგელთა და ქალაქის სტუმრების ფართო სპექტრის გაცნობას კარლ გუსტავოვიჩ ფაბერჟეს მუშაობის ისტორიასთან. 2016 წლის 3 თებერვლიდან 2 მაისამდე, ფაბერჟეს მუზეუმში გაიმართა მექსიკელი მხატვრის ფრიდა კალოს ნამუშევრების პირველი გამოფენა რუსეთში. მუზეუმი შედგება 11 ოთახისგან: რაინდების დარბაზი, წითელი მისაღები ოთახი, ლურჯი მისაღები ოთახი, ოქროს მისაღები ოთახი, შესასვლელი დარბაზი, თეთრი მისაღები ოთახი, ლურჯი მისაღები ოთახი, საგამოფენო დარბაზი, გოთური დარბაზი, ზედა საკუჭნაო, კრემისფერი დარბაზი. 2020 წლის მუზეუმის მონახულების ფასია 1000 რუბლი ექსკურსიის სესიისთვის, 500 რუბლი ინდივიდუალურად.